מהנהר עד לים

מפה המציגה את ישראל ושטחי יהודה ושומרון ורצועת עזה כפי שהותוו ב[[הסכמי אוסלו. נהר הירדן זורם מהכנרת לים המלח, והים התיכון משמאל.]]
"מהנהר עד לים" (באנגלית: "From the River to the Sea"; בערבית: من النهر إلى البحر) היא סיסמה וביטוי פוליטי הקשורים ללאומיות פלסטינית. הסיסמה מתייחסת גאוגרפית לאזור שבין נהר הירדן לים התיכון, הכולל את שטחה של מדינת ישראל, יהודה ושומרון ורצועת עזה.<ref name="Economist2023"></ref><ref name="WashingtonPost2023"></ref> ארגונים יהודיים רבים, כולל הוועד היהודי-האמריקאי והליגה נגד השמצה, רואים בסיסמה ביטוי לדברי הסתה אנטישמיים<ref></ref><ref></ref>. מנגד, יש הרואים בסיסמה קריאה, לא אלימה, לפתרון המדינה האחת, בה יתקיים שוויון זכויות לכל<ref></ref><ref></ref>. קבוצות פוליטיות שונות עשו שימוש בסיסמה "מהנהר עד לים" מאז שנות ה-60 של המאה ה-20 כדי לתמוך בעצמאות פלסטין, זאת החל מהאמנות הראשונות של המועצה הלאומית הפלסטינית, אשר תבעו מדינה פלסטינית אשר גבולותיה הם הגבולות ההיסטוריים של המנדט הבריטי, וסילוק האוכלוסייה היהודית ממנה<ref></ref><ref></ref><ref name=":10"></ref>. אף שהארגון השחרור של פלסטין (אש"ף) נסוג מאוחר יותר מדרישה זו, כחלק מהסכמי אוסלו<ref></ref><ref></ref><ref></ref>, משמעות הסיסמה נותרה שנויה במחלוקת, כאשר כמה קבוצות ממשיכות להבינה כקריאה לפירוק המדינה היהודית, היא מדינת ישראל<ref name="ij1"></ref><ref name=":11"></ref><ref name=":10" />.

יש המפרשים את הסיסמה כ"מקדמת ייסודה של מדינת פלסטין דמוקרטית", הכוללת את שטחי הרשות הפלסטינית ומדינת ישראל, שבה "יהיה שוויון זכויות לאזרחיה, בני כל הדתות".<ref name=":2"></ref><ref name="Kelley 2019 pp. pp.69–91"></ref> אחרים הציעו כי הסיסמה מייצגת את "החופש והכבוד השווים של העם הפלסטיני".<ref name="Sculos 2019"></ref><ref name="dawn.com"></ref>

הסיסמה משמשת ארגוני טרור, כגון חמאס והג'יהאד האסלאמי הפלסטיני, אשר משימתם להשמיד את מדינת ישראל. רבים רואים בסיסמה דברי שטנה אנטישמיים, המצביעים על שלילת זכותם של יהודים להגדרה עצמית, או דוגלים בסילוקם ממדינתם, או השמדתם<ref name=":1"></ref><ref name=":0"></ref>.
במספר מדינות מערביות סיסמה זו זכתה לבחינה משפטית, כך באוסטריה;<ref name=":7"></ref> גרמניה; הולנד;<ref name=":9"></ref> והממלכה המאוחדת, שם הוצע לסווג את השימוש בה כעבירה פלילית; ואף בארצות הברית<ref></ref>.

== שימוש בסיסמה ==
=== רקע ===
הביטוי "מהנהר עד לים" זכה לפופולריות בשנות ה-60 כחלק מקריאה רחבה יותר "לשחרור פלסטין" וליצירת מדינה דמוקרטית המשחררת את הפלסטינים מן הכיבוש הישראלי, כמו גם שחרורם מעול משטרים ערביים אחרים כמו ירדן ומצרים.<ref name="Nassar 2018 f411"></ref><ref name="Hernandez 2023 v887"></ref><ref name=":3"></ref>

הביטוי אומץ על ידי הארגון לשחרור פלסטין עם הקמתו ב-1964, כקריאה לחזרה לגבולות שבשליטת המנדט הבריטי בארץ ישראל.<ref name="Demirjian Stack 2023 m226"></ref> הביטוי ממשיך לשמש את אש"ף כשהמשמעות שונתה לאחר הצהרת אלג'יר מ-1988 ל"הקמת מדינה פלסטינית בגבולות 1967".

הביטוי נקשר לחמאס מאז ייסוד הארגון ב-1988 אשר באמנת היסוד שלו מבקש "להתעמת עם הפלישה הציונית ולהביס אותה", אולם הביטוי לא הופיע מפורשות בעמדות הרשמיות של חמאס עד לשנת 2017.<ref name="Avalon Project 1988 k955"></ref> השימוש הראשון בביטוי היה כחלק מהמצע המתוקן של חמאס בשנת 2017, בו נקבע כי "חמאס דוחה כל חלופה לשחרור מלא ומוחלט של פלסטין, מהנהר עד הים [...] על פי קווי 4 ביוני 1967".<ref name="Hamas says it accepts ‘67 borders, but doesn’t recognize Israel"></ref><ref name="Middle East Eye 2017 t804"></ref><ref name=></ref>

=== שימוש על ידי ארגוני טרור ===
"מהירדן ועד לים" אומץ על ידי מספר ארגוני טרור פלסטינים במזרח התיכון, בהם חמאס והג'יהאד האסלאמי.

=== שימוש אזרחי ===
הסיסמה זכתה לשימוש נרחב בתנועות מחאה פרו-פלסטיניות.<ref name="Rubin2010"></ref> היא הושמעה לעיתים קרובות בהפגנות פרו-פלסטיניות, בדרך כלל קדם לה, או בא אחריה, המשפט "פלסטין תהיה חופשית"<ref></ref><ref></ref><ref></ref>. אישים אזרחיים, פעילים ופרסומים פרוגרסיביים טענו שהם "קוראים לפתרון המדינה האחת, מדינה חילונית בכל שטח פלסטין ההיסטורית, בה בני אדם מכל הדתות יזכו לאזרחות שווה"<ref></ref>. קריאה זו עומדת בניגוד לפתרון שתי המדינות, לפיו מדינה פלסטינית מתקיימת לצד מדינת ישראל<ref name=></ref><ref name="Nassar 18"></ref>. שימוש זה תואר כמי שמביע את זכותם של הפלסטינים "לחיות חופשיים בארץ, מהנהר ועד הים". הסופר הפלסטיני יוסף מונאייר תיאר את הביטוי כ"תגובה לפיצול אדמת פלסטין ותושביה הפלסטינים על ידי הכיבוש ואפליה ישראלים"<ref></ref>. אחרים טענו כי הסיסמה מייצגת את "החופש והכבוד השווים של העם הפלסטיני".<ref name="Sculos 2019" /><ref name=></ref><ref></ref>

=== שימוש בישראל ===
הביטוי הופיע במצע הליכוד בישראל בשנת 1977 אשר קבע כי "בין הים לירדן תהיה רק ריבונות ישראלית" ואינו מכיר בזכות קיומה של מדינה פלסטינית<ref name="Avia Shalim 1993 c059"></ref><ref name="DN"></ref>.

מנהיג התנועה הרוויזיוניסטית זאב ז'בוטינסקי חיבר את השיר שמאל הירדן, ובו הפזמון "שתי גדות לירדן: זו שלנו, זו גם כן", שהיה לסיסמה.

אחת מסיסמאות הגוש נגד הכיבוש היא "מהירדן עד לים - דמוקרטיה לכולם!".

== גרסאות בערבית ==

הרעיון של "מן הנהר ועד הים" הופיע בקריאות מחאה פרו-פלסטיניות שונות, בדרך כלל כשורה הראשונה בזוג מחורז.

הגרסה "מן הנהר אל הים / פלסטין תשתחרר" (من النهر إلى البحر / فلسطين ستتحرر, "min an-nahr ʾilā l-baḥr / Filasṭīn sa-tataḥarrar"), אינה מבהירה מה הכוונה ב"שחרור", ומתמקדת בחירות<ref></ref>.

הגרסה "מן המים למים / פלסטין ערבית" (من المية للمية / فلسطين عربية, "min il-ṃayye la-l-ṃayye / Falasṭīn ʿarabiyye") מבקשת להחיל את עקרון ההגדרה העצמית על כל שטחי ארץ ישראל המנדטורית, ולהדגיש את אופיו הלאומי של הסכסוך.<ref name=":4"></ref>

הגרסה "מן המים למים / פלסטין איסלאמית" (من المية للمية / فلسطين إسلامية, "min il-ṃayye la-l-ṃayye / Falasṭīn islāmiyye"), מבקשת אף היא להחיל את עקרון ההגדרה העצמית של הציבור הפלסטיני בכל שטחי ארץ ישראל, תוך הדגשת אופיו הדתי של הסכסוך הישראלי פלסטיני, כחלק מהתפיסה האיסלאמית הרדיקלית לפיה שטחי ארץ ישראל מהווים אדמת הקדש (ווקף), שאינה ניתנת לחלוקה (שכן הבעלות בה בידי האל ומוחזקת על-ידי המאמינים באסלאם במעין "נאמנות").<ref name=":4" /><ref></ref> על פי קולא, חוקרי פלסטין מעידים על תיעוד שתי הגרסאות בגרפיטי של סוף שנות ה-80, תקופת האינתיפאדה הראשונה.<ref name=":4" /> מקובל לפרש את שתי הסיסמאות האלו כקריאה לגירוש או השמדה של האוכלוסייה היהודית.<ref name=":3" />

== ביקורת ==
קולומבוס, אוהיו, 12 באוקטובר 2023]]
קיימים פוליטיקאים במדינות מערביות שונות וארגוני הסברה, כמו הליגה נגד השמצה<ref></ref> והוועד היהודי האמריקני, הרואים בסיסמה אנטישמית, המבטאת דברי שטנה והסתה לרצח עם,<ref name=></ref> סיסמה השוללת את זכותם של אזרחי ישראל היהודים להגדרה עצמית במולדת אבותיהם, או תומכת בסילוקם מן הארץ, או השמדתם<ref></ref>. אלה המבקרים את השימוש בסיסמה טוענים כי יש בה קריאה מפורשת להעביר את הארץ כולה לשלטון ערבי במחיר של שלילת קיומה של מדינת ישראל ואזרחיה היהודים.<ref name="Patterson2010"></ref><ref name=></ref> השימוש בביטוי זה גרם לחלק מחברי הקהילה היהודית, או לאנשים המזוהים עם ישראל, להרגיש מנודים ולא בטוחים<ref></ref>.

סופרים פלסטינים-אמריקאים כמו יוסף מונאייר והפרופסור מאהא נסאר מאוניברסיטת אריזונה הציעו שהגדרה משדלת כזו מסתמכת על הנחות גזעניות ואיסלמופוביות.<ref name="Jewish Currents 2021"></ref>

ביום הבין-לאומי לסולידריות עם העם הפלסטיני בשנת 2018, נשא איש האקדמיה האמריקאי מארק למונט היל נאום באו"ם אותו סיים במילים: "...יש לנו הזדמנות, לא רק להציע סולידריות במילים, אלא להתחייב לפעולה פוליטית, פעולה עממית, פעולה מקומית ופעולה בינלאומית שתיתן לנו את שמתבקש מן הצדק. וזו פלסטין חופשית, מהנהר עד הים". ה-ADL האשים את היל בשימוש בביטוי "מהנהר עד הים" כקוד להשמדת ישראל.<ref name="AP 2018"></ref> היל פוטר אז מתפקידו כפרשן פוליטי ב-CNN.<ref name="AP 2018" />

ב-30 באוקטובר 2023 הושעה חבר הפרלמנט הבריטי אנדי מקדונלד ממפלגת הלייבור לאחר שבעצרת פרו-פלסטינית אמר כי: "לא ננוח עד אשר נזכה לצדק, עד אשר כל בני האדם, ישראלים ופלסטינים, בין הנהר לים יוכלו לחיות בחירות שלווה". המפלגה תיארה את הערתו של מקדונלד כ"פוגענית מאוד".<ref name="Boffey 2023 u627"></ref><ref></ref> מקדונלד אמר אז: "אין לפרש את המילים הללו בשום דרך אחרת מכפי שהתכוונתי, דהיינו כתחינה הבאה מן הלב להפסקת ההרג בישראל, בעזה וביהודה ושומרון, ולכל העמים באזור לחיות בחירות ללא איום באלימות"<ref></ref>.

החל מ-1 בנובמבר 2023 אסרה התאחדות הכדורגל האנגלית על השימוש בסיסמה על ידי שחקניה, והצהירה שהם הבהירו לקבוצות בהתאחדות "כי הביטוי הזה נחשב פוגעני בעיני רבים" וכי הליגה תבקש הנחיות מן המשטרה כיצד עליה לטפל ולהגיב אם ימצא ששחקנים השתמשו בו<ref></ref>.

ב-7 בנובמבר 2023, הוטלו עיצומים על חברת הקונגרס האמריקאי רשידה טליב על ידי בית הנבחרים, בין השאר, בשל שימוש בסיסמה. טליב התגוננה באומרה כי מדובר ב"הבעת שאיפה לחופש, זכויות אדם ודו-קיום בשלום, לא מוות, הרס או שנאה". לפני ההצבעה, המנהיג הדמוקרטי בבית הנבחרים, האקים ג'פריס, אמר כי הביטוי "מובן באופן נרחב כקורא להשמדה מוחלטת של ישראל".<ref name="nyt-guo-23"></ref> ב-8 בנובמבר 2023, הבית הלבן גינה את טלאיב על השימוש בביטוי, כדברי דוברת הבית הלבן קארין ז'אן-פייר: "כשזה מגיע לביטוי שהיה בשימוש, 'מהנהר עד לים', זה מפלג, זה פוגע, רבים רואים בו פוגע ורבים מוצאים אותו אנטישמי"<ref></ref>.

ב-17 באפריל 2024, בעקבות התקיפה האיראנית על ישראל, בית הנבחרים של ארצות הברית קבע ברוב של 377 נגד 44 מתנגדים (מתוכם 43 מהמפלגה הדמוקרטית ואחד מהמפלגה הרפובליקנית) כי הקריאה "מהנהר עד לים" היא אנטישמית.

== בחוק הפלילי ==
בעקבות מתקפת הפתע על ישראל ב-2023, הציעה שרת הפנים הבריטית סואלה ברוורמן לקבוע עבירה פלילית על השימוש בסיסמה בהקשרים מסוימים<ref></ref>. ב-11 באוקטובר 2023, משטרת וינה אסרה על הפגנה פרו-פלסטינית, תוך שהיא מציינת את כי הביטוי "מהנהר עד לים" נכתב בהזמנות לאירוע, ביטוי שהוא הפרה של סעיף 2 לאמנה האירופית לזכויות אדם<ref></ref>.

רוב בפרלמנט של הולנד הכריז על הביטוי כקריאה לאלימות. עם זאת, בתי המשפט בהולנד סירבו להעמיד לדין על השימוש בביטוי, תוך שצוין כי הביטוי "מתייחס למדינת ישראל ואולי לאנשים בעלי אזרחות ישראלית, אך אינו מתייחס ליהודים בשל גזעם או דתם". ההחלטה אושרה מאוחר יותר על ידי בית המשפט של הולנד לערעורים.<ref name="Brown 2023 s833"></ref><ref name=>
</ref>

פוליטיקאים באוסטריה ובגרמניה שקלו גם הם לסווג את השימוש בביטוי כעבירה פלילית, כאשר קנצלר אוסטריה קארל נהאמר הציע כי ניתן לפרש את הביטוי כקריאה לרצח.<ref name=></ref>

== קישורים חיצוניים ==

== הערות שוליים ==

קטגוריה:התנגדות לציונות
קטגוריה:אנטישמיות
קטגוריה:הסכסוך הישראלי-פלסטיני
קטגוריה:ביטויים
קטגוריה:ביטויים פוליטיים
קטגוריה:לאומיות פלסטינית